Diari Oficial de la Generalitat Valenciana


Sumari del DOGV 8014, del 04-04-2017 (2017/2422)

RESOLUCIÓ de 21 de març de 2017, del director general d'Administració Local, per la qual es publica la modificació dels Estatuts de la Mancomunitat del Carraixet.
------------------------------------------------------------------------------------------------------------------------------------------------------------------

### Dades del document

Número de DOGV
:   8014

Data del DOGV
:   04-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2422


Data del document
:   21-03-2017

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * Vinalesa
    * Foios
    * Bonrepòs i Mirambell
    * Alfara del Patriarca
    * associació de municipis

RESOLUCIÓ de 21 de març de 2017, del director general d'Administració Local, per la qual es publica la modificació dels Estatuts de la Mancomunitat del Carraixet. [2017/2422]  
La Mancomunitat del Carraixet, mitjançant l'acord del Ple adoptat per majoria absoluta de vots en sessió ordinària de 28 de juliol de 2016, va aprovar definitivament la modificació dels seus estatuts pel que fa a l'article 3 d'aquests, sobre l'objecte i les competències de l'entitat.  
  
D'acord amb el que disposa l'article 23.2 dels estatuts de la Mancomunitat, la modificació d'elements com ara l'objecte i les competències de la Mancomunitat tenen la naturalesa de modificació constitutiva, en concordança amb el que disposa l'article 95.2 de la Llei 8/2010, de 23 de juny, de règim local de la Comunitat Valenciana, per la qual cosa, d'acord amb el que disposa l'article 95.1 de l'esmentada llei, el procediment per a la seua tramitació i aprovació definitiva serà l'establit en l'article 93.2, 3 i 4 de la Llei valenciana de règim local esmentada.  
  
La modificació aprovada fa referència únicament a l'article 3.1 dels seus estatuts, que enumera l'objecte i les competències de l'entitat.  
Perquè l'adaptació adquirisca eficàcia cal publicar-la en el Diari Oficial de la Generalitat Valenciana, d'acord amb el que disposa l'apartat 4 de l'article 93 de la Llei de règim local de la Comunitat Valenciana.  
  
Remesos l'expedient tramitat i els estatuts aprovats a aquesta direcció general d'Administració Local, no s'hi adverteix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de règim local de la Comunitat Valenciana i d'acord amb el que disposa l'article 17 del Decret 151/2015, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Article únic  
Publicar en el Diari Oficial de la Generalitat Valenciana el text de l'article 3.1 dels Estatuts de la Mancomunitat del Carraixet, modificat per acord plenari d'aquesta, que es transcriuen a continuació com a annex, ja que s'ha acreditat en l'expedient la legalitat de les actuacions.  
  
Contra aquesta resolució es pot interposar un recurs d'alçada davant de la Secretaria Autonòmica de Presidència, en el termini d'un mes, de conformitat amb els articles 112 i 121 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma a tots els efectes.  
Tot això, sense perjuí que les persones interessades puguen exercir qualsevol altre recurs que per al seu dret consideren oportú.  
  
València, 21 de març de 2017.- El director general d'Administració Local: Antoni Such Botella.  
  
  
  
ANNEX  
Modificació dels Estatuts de la Mancomunitat del Carraixet  
  
Modificació de l'article 3.1:  
1. La Mancomunitat es constitueix a fi de la prestació dels serveis següents:  
- Avaluació i informació de situacions de necessitat social i l'atenció immediata a persones en situació o risc d'exclusió social.  
- Medi ambient: gestió de residus sòlids urbans i protecció contra la contaminació acústica, lumínica i atmosfèrica en les zones urbanes i promoció de l'educació ambiental.  
- Comerç ambulant.  
- Promoció de l'esport i ocupació del temps lliure.  
- Promoció de la cultura  
- Retirada, trasllat, depòsit i custòdia de vehicles.